./data/phi0474/phi019/phi0474.phi019.perseus-lat2.xml
idem domi quam				libidinosus, quam impurus, quam intemperans, non ianua receptis sed pseudothyro				intromissis voluptatibus! Cum vero etiam litteris studere incipit				et belua immanis cum Graeculis philosophari, tum est Epicureus non penitus illi				disciplinae, quaecumque est, deditus, sed captus uno verbo voluptatis 					habet autem magistros non ex istis ineptis qui dies totos de officio				ac de virtute disserunt, qui ad laborem, ad industriam, ad pericula pro patria				subeunda adhortantur, sed eos qui disputent horam nullam vacuam voluptate esse debere, in omni parte				corporis semper oportere aliquod gaudium delectationemque versari